شەفەق نیوز/ کۆمسیۆن باڵای ماف مرۆڤ، ئمڕوو شەممە، لە وەرگردن داواکاری ٣٥ خیزان ئەیزیدی گیرهاتگ لە یەکیگ لە خاڵ وەشکینەگان خه‌وه‌ر دا ك خوازن ئەرا قەزای شەنگال بانه‌و.فازڵ غەراوی ئەندام کۆمسیۆنەگە لە بەیاننامەیگ ك رەسیە ئاژانس شەفەق نیوز وت؛ کۆمسیۆنەگە داواکاری بڕیگ لە خیزانەیل ئاوارە لە خەڵک قەزای شنگال وەرگرد، ک ٣٥ خیزانن، لە کەمپەیل دهۆک هاتنەسەو، دویای ئەوە ک لە خاڵ وەشکنین بەدریە گیرهاتن لە ئەنجام رێکارەیل قەیەغەی تەندروسیەگە.وتیش؛ کۆمسیۆنەگە چەن پەیوەندییگ وەل وەزارەت کۆچ وکۆچبەران فیدڕاڵی لە هەرێم کوردستان ئەنجامدا، وە هەماهەنگی وەل لق وەزارەتەگە لە دهۆک، ولایەنە پەیوەندیدارەیل، و هەماهەنگی دروسکریا ئەرا وەرگردن موڵەت ئەمنی وفەرمی ودابینکردن ری هاتنەوە ئەرا ئی خیزانەیلە تا بڕەسنە قەزای شەنگال.غەراوی داوا لە حکومەتە خۆجێیەگان و فەرماندە ئەمنیەگان کرد ئەرا ئاسانکاری رێکارەیل هاتنەوەیان و وت؛ داوا لە حکومەتەگە کەیمن لە بەسانن گشت کەمپەگان و دابینکردن داواکاری چگنەوەی خۆوه‌خشانه‌‌.مەحما خەلیل عەلی ئاغا قایمقام قەزای شنگال، لەوەختیگ وەرین، تومەتبار حکومەت فیدڕاڵی کرد وە کەموکوڕی وەرانەور کارەیل خراوکردن رینمادار ک لە قەزاگە بوود، لەلایەن هێزەیل ناو ودەیشت عراق، وئاماژەدا وە به‌رنامه‌ و ئەجندەیل ئەمریکی، روسی، تورکی، ئیرانی وسوری، کارکەن لەبان نەهاتنەوەی ئەیزیدیەگان ئەرا قەزای شەنگال.
